فرسان مالطه - Knights of Malta - ، معروفه بـ ( دولة نظام الاسبتاريه للقديس يوحنا بتاع اورشليم و رودس و مالطه Sovereign Military Hospitaller Order of Saint John of Jerusalem, of Rhodes, and of Malta ) ، و ( دولة النظام العسكرى فى مالطه Sovereign Military Order of Malta ) و ( نظام مالطه Order of Malta ). نظام فرسان تابع للكاتوليك الروم و امتداد لنظام فرسان الاسبتاريه فى العصور الوسطى ، و دوله اسميه ما لهاش ارض قامت بعد طرد فرسان الاسبتاريه من جزيرة مالطه سنة 1798 على ايد نابوليون بونابارت. الدوله دى بتصدر باسبورتات وبتصدر عملتها الخاصه و ليها سفارات و مندوبين فى 100 دوله و بتعترف بيها 94 بلد من ضمنها مصر.الدوله دى مش عضو فى الاتحاد الاوروبى و الامم المتحده لكنليها عضو مراقب فيها. مقرها فى روما فى ايطاليا ، و بلغ عدد اعضائها سنة 2009 حوالى 11.000 عضو من بينهم مشاهير كتار زى جورج بوش و نيلسون مانديلا و مؤرخ الحروب الصليبيه جوناثان ريلى سميث. مقدم الفرسان الحالى ( الجراند ماستر Grand Master ) هو ماثيو فيستينج Matthew Festing و هو القائد رقم 79 من سنة 2008. من اشهر مقدميها التاريخيين كان جين دو فيليه Jean de Villiers قائدها نمره 22 اللى اتجرح فى معركة فتح عكا سنة 1291.